Na temelju članka 17. stavka 3. podstavak 7. Zakona o sustavu civilne zaštite („Narodne novine“broj 82/15), članka 7. stavka 2. i 3. Pravilnika o smjernicama za izradu procjene rizika od katastrofa i velikih nesreća za područje Republike Hrvatske i jedinica lokalne i područne (regionalne) samouprave („Narodne novine“ broj 65/16) i Smjernica za izradu Procjene rizika od velikih nesreća na području Koprivničko-križevačke županije donesenih od Župana Koprivničko-križevačke županije po dobivenoj suglasnosti Državne uprave za zaštitu i spašavanje dana 9. veljače 2017. godine ( KLASA:810-03/17-01/2, URBROJ:213701/11-01/01-17-1) i članka 44. Statuta Općine Sveti Ivan Žabno ("Službeni glasnik Koprivničko-križevačke županije" broj 10/13. i 2/18), općinski načelnik Općine Sveti Ivan Žabno 26. siječnja 2018. donio je

**O D L U K U**

**o izradi Procjene rizika od velikih nesreća za Općinu Sveti Ivan Žabno**

Članak 1.

Procjena rizika od velikih nesreća za područje Općine Sveti Ivan Žabno izrađuje se na temelju Smjernica za izradu Procjene rizika od velikih nesreća na području Koprivničko-križevačke županije ( KLASA:810-03/17-01/2, URBROJ:213701/11-01/01-17-1 te će se koristiti kao podloga za planiranje i izradu projekata u cilju smanjenja rizika od katastrofa te provođenje ciljanih preventivnih mjera.

Članak 2.

U grupu rizika obuhvaćenih Smjernicama za izradu procjene rizika za područje Koprivničko-križevačke županije spadaju slijedeći rizici:

1. Potres,

2. Poplava,

3. Klizišta,

4. Industrijske nesreće,

5. Ekstremne temperature,

6. Snježni režim/Poledica/Ledene kiše/Kišne oborine, tuča,

7. Pojave bolesti biljnih poljoprivrednih proizvoda,

8. Pojave zaraznih bolesti životinja,

9. Epidemije i pandemije.

Članak 3.

Za procjenu rizika od velikih nesreća na području Općine Sveti Ivan Žabno osniva se radna skupina.

Članak 4.

Radna skupina dužna je obavljati organizacijske, operativne, stručne, administrativne i tehničke poslove potrebne za izradu Procjene rizika.

Članak 5.

Za sudionike, odnosno članove radne skupine za izradu Procjene rizika od velikih nesreća na području Općine Sveti Ivan Žabno imenuju se:

1. Mirko Čusek, Načelnik Stožera civilne zaštite Općine Sveti Ivan Žabno, za koordinatora i voditelja radne skupine,

2. Željko Škrinjar, Zamjenik Načelnika Stožera civilne zaštite Općine Sveti Ivan Žabno, za člana,

3. Ivan Kunjek, zapovjednik Vatrogasne zajednice Općine Sveti Ivan Žabno, za člana,

4. Željko Bakar, specijalistička ordinacija opće medicine, za člana,

5. Dražen Cmrk, predstavnik Gradskog društva Crvenog križa Općine Sveti Ivan Žabno, za člana,

6. Ivan Pavlović, Veterinarska ambulanta Sveti Ivan Žabno, za člana.

Članak 6.

Tijekom rada na dokumentu nositelji izrade mogu ugovorom angažirati ovlaštenika za prvu grupu stručnih poslova u području planiranja civilne zaštite, u svojstvu konzultanta.

Poslove konzultanta u radu radne skupine tijekom izrade dokumenta obavljati će tvrtka Defensor, koja je ovlaštena za prvu grupu stručnih poslova u području planiranja civilne zaštite.

Članak 7.

Ova Odluka stupa na snagu prvog dana od dana donošenja, a objavit će se na mrežnim stranicama Općine Svetu Ivan Žabno .

KLASA: 810-03/18-01/01

URBROJ: 2137/19-01/1-18-1

Sveti Ivan Žabno, 26. siječnja 2018.

OPĆINSKI NAČELNIK:

Nenad Bošnjak

**OBRAZLOŽENJE**

**I. PRAVNI TEMELJ ZA DONOŠENJE AKTA**

Pravni temelj za donošenje ovog akta propisan je u članku 17. stavku 3. podstavak 7. Zakona o

sustavu civilne zaštite („Narodne novine“ broj 82/15), članku 7. stavku 2. i 3. Pravilnika o

smjernicama za izradu procjene rizika od katastrofa i velikih nesreća za područje Republike

Hrvatske i jedinica lokalne i područne (regionalne) samouprave („Narodne novine“ broj 65/16),

i Smjernicama za izradu Procjene rizika od velikih nesreća na području Koprivničko-križevačke županije donesenih od Župana Koprivničko-križevačke županije po dobivenoj suglasnosti Državne uprave za zaštitu i spašavanje dana 9. veljače 2017. godine ( KLASA:810-03/17-01/2, URBROJ:213701/11-01/01-17-1) i članka 44. Statuta Općine Sveti Ivan Žabno ("Službeni glasnik Koprivničko-križevačke županije" broj 10/13. i 2/18 ), kojim je propisano da izvršno tijelo jedinice lokalne i područne (regionalne) samouprave izrađuje i dostavlja predstavničkom tijelu prijedlog procjene rizika od velikih nesreća te da izvršno tijelo kao nositelj izrade procijene rizika, donosi posebnu odluku o izradi procjene rizika od velikih nesreća.

**II. RAZLOZI ZA DONOŠENJE AKTA**

Ovom Odlukom, sukladno Smjernicama za izradu Procjene rizika od velikih nesreća na području Koprivničko-križevačke županije, utvrđuju se rizici koji će se obrađivati u navedenoj Procjeni rizika, te imenuje radna skupina za izradu Procjene rizika koja je dužna obavljati organizacijske, operativne, stručne,administrativne i tehničke poslove potrebne za izradu Procjene rizika. Sukladno Smjernicama za izradu Procjene rizika od velikih nesreća na području Koprivničko-križevačke županije, koordinator u postupku izrade navedene Procjene je Načelnik Stožera civilne zaštite Općine Sveti Ivan Žabno. Temeljem odredbi naprijed navedenog Pravilnika i Smjernica, u radu radne skupine može sudjelovati ovlaštenik za prvu grupu stručnih poslova u području planiranja civilne zaštite, u svojstvu konzultanata.

**III. FINANCIJSKA SREDSTVA POTREBNA ZA REALIZACIJU AKTA**

Financijska sredstva za izradu Procjene rizika od velikih nesreća za Općinu Sveti Ivan Žabno osigurana su u Proračunu za 2018. godinu.

**IV. PRIJEDLOG AKTA**

Na temelju Smjernica za izradu Procjene rizika od velikih nesreća na području Koprivničko-križevačke županije predloženom Odlukom određeni su rizici koji će se obrađivati u navedenoj Procjeni rizika, imenovana radna skupina po rizicima, određeni zadaci radne skupine i mogućnost da tijekom rada na dokumentu mogu ugovorom angažirati ovlaštenika za prvu grupu stručnih poslova u području planiranja civilne zaštite, u svojstvu konzultanta.

Akt pripremila: Blanka Drožđek Ivezić, pročelnica